Bernas

Apie dvarų ir ūkininkų samdomą žemės ūkio darbuotoją žr. Bernas (samdinys).

Bernas – Šveicarijos sostinė ir ketvirtasis pagal dydį šalies miestas, taip pat – Berno kantono administracinis centras. Pro miestą teka Arė, yra tarptautinis oro uostas. Išvystyta mašinų, chemijos, vaistų, maisto, poligrafijos pramonė.

Berne veikia universitetas ir dailės, istorijos, Alpių bei kt. muziejai. Mieste išlikę viduramžių tvirtovės (XV a.), gotikinė Šv. Vincento katedra (1421–1588 m.), rotušė (1406–1417 m.).

 Istorija 

Bernas įkurtas 1191 metais, o 1353 m. jis įsijungė į Šveicarijos Konfederaciją. Nuo 1848 m. – šalies sostinė.Bern. Britannica Online Encyclopedia. Nuoroda tikrinta 2021-06-15.

 Ryšiai su Lietuva 
1916 ir 1917 m. mieste įvyko lietuvių visuomenės atstovų susirinkimai, vadinami Berno lietuvių konferencijomis.

Iš Lietuvos per Kybartus slapta pasitraukęs prezidentas Antanas Smetona 1940 m. lapkričio 23 d. Berne pasirašė Kybartų aktus dėl formalaus valdžios perdavimo emigracinei vyriausybei.

Šveicarijai pripažinus Lietuvą nepriklausoma valstybe, 1991 m. spalio 24 d. Šveicarijos lietuvių bendruomenės iniciatyva Berno Palace Belleviu viešbutyje buvo suorganizuotas draugystės vakaras.Janina Survilaitė. Lietuvos atgimimo pėdsakai Šveicarijoje // www.bernardinai.lt

 Sportas 
1954 m. vyko V pasaulio futbolo čempionatas, o 2008 m. – XIII Europos futbolo čempionatas, 2011 m. Europos dailiojo čiuožimo čempionatas. Stipriausi futbolo klubai:
 BSC Young Boys
 FC Bern
 FC Weissenbühl Bern

 Išnašos 

 Nuorodos 
 Berno miestas (vokiečių, anglų, italų, prancūzų k.)

Kategorija:Sostinės
Kategorija:Šveicarijos miestai
Kategorija:Bernas